Krieketwêreldbeker 2015

Die Krieketwêreldbeker 2015 (Engels: 2015 Cricket World Cup) is van 14 Februarie tot 29 Maart 2015 in Australië en Nieu-Seeland beslis. Dit was die elfde krieketwêreldbeker van die vierjaarlikse krieketwêreldkampioenskap in internasionale eendagkrieket (EDI) wat deur die Internasionale Krieketraad (IKR) aangebied word en die tweede in Oseanië. Albei gashere het ook die Krieketwêreldbeker 1992 saam gehuisves.

Die toernooi se formaat van 2011 het onveranderd gebly en 14 nasionale krieketspanne het aan die Krieketwêreldbeker 2015 deelgeneem: Die destydse tien toetskrieketlande (Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe), saam met die twee beste spanne van die Wêreldkrieketligakampioenskap 2011–13 (Afghanistan en Ierland), asook die twee beste spanne van die Krieketwêreldbekerkwalifisering 2014 (Skotland en die Verenigde Arabiese Emirate). Tydens die Krieketwêreldbeker 2015 is 49 wedstryde gespeel, waaronder 42 tydens die groepfase, en sewe in die uitklopfase, insluitende die eindstryd. Die spanne is in twee groepe van sewe elk verdeel, waarvan elke span een keer teen al die ander spanne in die groep gespeel het. Die vier beste spanne van elke groep het hierna vir die kwarteindrondte gekwalifiseer. Elke wedstryd het uit 50 boulbeurte per span bestaan.

Australië het die eindstryd op Melbourne-krieketveld in Melbourne teen Nieu-Seeland met sewe paaltjies gewen en sodoende sy vyfde titel ingepalm. Australië het ná Indië in 2011 die tweede agtereenvolgende gasheer geword wat die krieketwêreldbekertoernooi tuis gewen het. Daarbenewens was dit die eerste eindwedstryd in dié toernooi se geskiedenis wat twee Oseaniese spanne – en van die Suidelike Halfrond – gesien het. Melbourne-krieketveld het ná Lord’s in Londen die tweede krieketstadion geword wat die krieketwêreldbekereindwedstryd vir meer as een keer – ná die 1992-toernooi – gehuisves het. Die verdedigende kampioen Indië en Suid-Afrika was die ander twee semi-finaliste. Afghanistan het vir die eerste keer aan ’n krieketwêreldbekertoernooi deelgeneem. Dit is tot dusver die enigste krieketwêreldbeker waaraan ses Asiatiese spanne deelgeneem het.

Met sowat 2,2 miljard televisiekykers wêreldwyd was die Krieketwêreldbeker 2015 die tweede mees gesiene krieketwêreldbekertoernooi, net ná die Krieketwêreldbeker 2019. Die wedstryd tussen die aartsvyande Indië en Pakistan op 15 Februarie 2015 te Adelaide-ovaal in Adelaide het sowat een miljard televisiekykers gelok.

Toewysing 
Op 30 April 2006 het die Internasionale Krieketraad die drie krieketwêreldbekertoernooie van 2011, 2015 en 2019 toegewys. Die gemeenskaplike bod van Bangladesj, Indië, Pakistan en Sri Lanka vir die Krieketwêreldbeker 2011 is met tien teenoor drie stemme bo Australië en Nieu-Seeland s’n verkies. Vervolgens is die Krieketwêreldbeker 2015 aan Australië en Nieu-Seeland toegewys, nadat Engeland slegs vir die Krieketwêreldbeker 2019 aansoek gedoen het.

Deelnemers 

Die volgende 14 spanne het vir die Krieketwêreldbeker in 2015 gekwalifiseer: Australië (medegasheer), Bangladesj, Engeland, Indië, Nieu-Seeland (medegasheer), Pakistan, Sri Lanka, Suid-Afrika, Wes-Indië en Zimbabwe het as volle lede van die Internasionale Krieketraad met toetskrieketstatus regstreeks vir die Krieketwêreldbeker 2015 gekwalifiseer. Afghanistan en Ierland het tydens die Wêreldkrieketligakampioenskap 2011–13 gekwalifiseer, Skotland en die Verenigde Arabiese Emirate tydens die Krieketwêreldbekerkwalifisering 2014.

Saam met die tien deelnemende toetslande sou oorspronklik vier verdere deelnemende lande tydens die Wêreldkrieketligakampioenskap in 2009–14 en die Krieketwêreldbekerkwalifisering 2013 kwalifiseer. Dié toernooie is egter gekanselleer, nadat die IKR besluit het om net die tien toetslande te laat deelneem. As gevolg van die geassosieerde lede se protes het die IKR in Junie 2011 sy besluit laat vaar en weer kwalifisering vir vier bykomende lande toegelaat. Saam met die destydse tien toetslande het dus vier bykomende lande deelgeneem. Twee spanne het tydens die Wêreldkrieketligakampioenskap 2011–2013 en nog twee spanne tydens die Krieketwêreldbekerkwalifisering 2014 in Nieu-Seeland gekwalifiseer.

Stadions 
Australië het 26 wedstryde op sewe verskeie plekke gehuisves, terwyl Nieu-Seeland 23 wedstryde op sewe plekke aangebied het.

Formaat 
Die Krieketwêreldbeker 2015 is oor 45 dae tussen 14 verskillende spanne oor 49 wedstryde beslis. Dit het op 14 Februarie 2015 op Hagley-ovaal in Christchurch, Nieu-Seeland, met die openingswedstryd tussen die medegasheer Nieu-Seeland en Sri Lanka begin. Die toernooi het geëindig op Melbourne-krieketveld in Melbourne, Australië, op 29 Maart met die eindstryd tussen Australië en Nieu-Seeland, waartydens Australië die Krieketwêreldbekertrofee ingepalm het. ’n Soortgelyke formaat is voorheen tydens die Krieketwêreldbeker 1996 gebruik, maar destyds het twaalf in plaas van 14 nasionale krieketspanne deelgeneem; dieselfde formaat is tydens die Krieketwêreldbeker 2011 ingespan, insluitende dieselfde aantal deelnemende lande (14).

Kalender 
Die volgende tabel dui die Krieketwêreldbeker 2015 se daaglikse program aan. ’n Rooi blokkie dui op beide die openings- en sluitingseremonie, ’n pers blokkie op wedstryde tydens die groepfase, ’n groen blokkie op wedstryde tydens die uitklopfase en ’n geel blokkie op die eindstryd.

Groepe 

Elke land het ’n voorlopige span van 30 spelers gekies, wat dan tot 15 verminder is. Elke land moes teen 7 Januarie 2015 ’n finale lys van 15 spelers vir die toernooi aan die Internasionale Krieketraad voorlê.

Groepfase 
Die Krieketwêreldbeker 2015 is deur 14 nasionale krieketspanne beslis. Vir die groepfase is die 14 deelnemende spanne in twee groepe van sewe elk verdeel met dieselfde formaat as wat in 2011 gebruik is; elke span het een wedstryd teen elk van die ander spanne in dieselfde groep gespeel, dus het elke span ses wedstryde in die groepfase gespeel. Twee punte is vir ’n oorwinning toegeken, een vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die vier beste spanne van albei groepe het na die uitklopfase deurgedring.

Uitklopfase 
Van die begin van dié fase af het die toernooi ’n uitklopformaat aangeneem wat uit sewe wedstryde bestaan het: vier kwarteindstryde, twee halfeindstryde en die eindstryd. Die vier beste spanne van elk van die groepe het na die uitklopfase deurgedring. Die eerste span van albei groepe het teen die vierde span van die ander groep en die tweede span het teen die derde span van die ander groep in die kwarteindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wedstryd deur ’n Superboulbeurt beslis.

Skeidsregters en wedstrydbeamptes 
’n Paneel van 20 skeidsregters en vyf wedstrydbeamptes is vir die toernooi ingespan.

Skeidsregters

Wedstrydbeamptes

Wedstryde 

Die wedstryde is in twee fases opgedeel, naamlik die groep- en die uitklopfase.

Groepfase 
14 spanne het aan die groepfase deelgeneem. Die vier beste spanne in elke groep het na die uitklopfase deurgedring.

Groep A

Groep B 

{{Krieketwedstryd
| datum = 12 Maart 2015
| tyd = 14:00 (NZDT)
| dagnag = ja
| span1 = 
| telling1 = 341/6 (50 boulbeurte)
| span2 = 
| telling2 = 195 (47.3 boulbeurte)
| lopies1 = AB de Villiers 99 (82)
| paaltjies1 = Mohammad Naveed 3/63 (10 boulbeurte)
| lopies2 = Swapnil Patil 57* (100)
| paaltjies2 = AB de Villiers 2/15 (3 boulbeurte)
| uitslag = Suid-Afrika wen met 146 lopies
| verslag = Telkaart
| plek = Wellington Plaaslike Stadion, Wellington, Nieu-SeelandBywoning: 4 901
| skeidsregters = Steve Davis en Rod Tucker (Aus)
| speler van die wedstryd = AB de Villiers (RSA)
| rondte = 
| loot = Die Verenigde Arabiese Emirate het die loot gewen en gekies om eerste veldwerk te doen.
| reën = 
| notas = AB de Villiers (RSA) behaal die rekord vir die meeste sesse in een krieketwêreldbekertoernooi (20) en die meeste sesse in alle krieketwêreldbekerwedstryde (36).''
 ''Suid-Afrika vorder hiermee tot die kwarteindrondte.
}}

Uitklopfase

Kwarteindrondte

Halfeindrondte

Eindstryd

Statistiek

Finale puntestand 
Hierdie tabel toon die finale puntestand van al 14 deelnemende nasionale krieketspanne in die Krieketwêreldbeker 2015.

Meeste lopies en paaltjies

Sien ook 

 Rugbywêreldbeker 2015

Verwysings

Verdere leesstof

Eksterne skakels 

  ICC Cricket World Cup 2014/15
  ICC Cricket World Cup 2015 – Fixtures and Results
  
  

Geskiedenis van Australië
Geskiedenis van Nieu-Seeland
Krieketkompetisies in Australië
Krieketkompetisies in Nieu-Seeland
2015
Sport in 2015